CELEX: 32019D2246
Language: hu
Date: 2019-12-19 00:00:00
Title: A Tanács (EU) 2019/2246 határozata (2019. december 19.) a CETA Vegyes Bizottságban a megállapodás 29.8. cikke szerinti választottbírói jegyzék elfogadásával kapcsolatban az Európai Unió által képviselendő álláspontról

30.12.2019   
               
               
                  HU
               
               
                  Az Európai Unió Hivatalos Lapja
               
               
                  L 336/288
               
            
         A TANÁCS (EU) 2019/2246 HATÁROZATA
         (2019. december 19.)
         a CETA Vegyes Bizottságban a megállapodás 29.8. cikke szerinti választottbírói jegyzék elfogadásával kapcsolatban az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     A Felek 2016. október 30-án aláírták az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodást (CETA) (a továbbiakban: a megállapodás).
                  
               
                     (2)
                  
                  
                     Az (EU) 2017/38 tanácsi határozattal (1) összhangban a megállapodás egyes részeit 2017. szeptember 21-e óta ideiglenesen alkalmazzák.
                  
               
                     (3)
                  
                  
                     A megállapodás 29.8. cikkének (1) bekezdése szerint a megállapodás 26.1 cikkének (1) bekezdése alapján létrehozott CETA Vegyes Bizottság legalább 15 főt tartalmazó jegyzéket állít össze, amelynek tagjai hajlandóak és képesek választottbíróként dolgozni.
                  
               
                     (4)
                  
                  
                     Ezért helyénvaló meghatározni a CETA Vegyes Bizottságban az Unió által képviselendő álláspontot, mivel a tervezett határozat kötelező érvényű lesz az Unióra nézve,
                  
               ELFOGADTA EZT A HATÁROZATOT:
         
            1. cikk
            A CETA Vegyes Bizottságban a megállapodás 29.8. cikke szerinti választottbírói jegyzék elfogadásával kapcsolatban az Unió által képviselendő álláspont a CETA Vegyes Bizottságnak az e határozathoz csatolt határozattervezetén alapul.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. december 19-én.
            
               
                  a Tanács részéről
               
               
                  az elnök
               
               K. MIKKONEN
            
         
         
            (1)  A Tanács (EU) 2017/38 határozata (2016. október 28.) az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (CETA) ideiglenes alkalmazásáról (HL L 11., 2017.1.14., 1080. o.).
      
      
         
            TERVEZET
            A CETA VEGYES BIZOTTSÁG 2019/… HATÁROZATA
            (…)
            a megállapodás 29.8. cikke szerinti választottbírói jegyzék megállapításáról
            A CETA VEGYES BIZOTTSÁG,
            tekintettel az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodásra (CETA) (a továbbiakban: a megállapodás) és különösen annak 29.8. cikkére,
            mivel:
            
                        (1)
                     
                     
                        A megállapodás 30.7. cikke (3) bekezdésével összhangban a megállapodás egyes részeit 2017. szeptember 21. óta ideiglenesen alkalmazzák.
                     
                  
                        (2)
                     
                     
                        A megállapodás 29.8. cikkének (1) bekezdése szerint a CETA Vegyes Bizottság legalább 15 főt tartalmazó jegyzéket állít össze, amelynek tagjai hajlandóak és képesek választottbíróként dolgozni. A választottbírák jegyzékének három aljegyzékből kell állnia: egy-egy aljegyzék a két Fél számára és egy aljegyzék azon személyek számára, akik egyik Félnek sem állampolgárai, és akik elnöki tisztséget tölthetnek be,
                     
                  ELFOGADTA EZT A HATÁROZATOT:
            
                        1.
                     
                     
                        A CETA Vegyes Bizottság a megállapodás 29.8. cikke alkalmazásában megállapítja a választottbírák mellékletben található jegyzékét.
                     
                  
                        2.
                     
                     
                        Ez a határozat a CETA Vegyes Bizottság általi elfogadásának napján lép hatályba.
                     
                  
               Kelt ...,
               
                  
                     a CETA Vegyes Bizottság részéről
                  
               
            
         
      
      
         
            MELLÉKLET
            A MEGÁLLAPODÁS 29.8. CIKKE SZERINTI VÁLASZTOTTBÍRÓI JEGYZÉK
            Kanada aljegyzéke:
            
                        1.
                     
                     
                        Serge Fréchette
                     
                  
                        2.
                     
                     
                        Valerie Hughes
                     
                  
                        3.
                     
                     
                        Matthew Kronby
                     
                  
                        4.
                     
                     
                        Debra Steger
                     
                  
                        5.
                     
                     
                        J. Christopher Thomas
                     
                  
                        6.
                     
                     
                        Cherise Valles
                     
                  Az Unió aljegyzéke:
            
                        1.
                     
                     
                        Claudio Dordi
                     
                  
                        2.
                     
                     
                        Michael Hahn
                     
                  
                        3.
                     
                     
                        Pieter Jan Kuijper
                     
                  
                        4.
                     
                     
                        Hélène Ruiz Fabri
                     
                  
                        5.
                     
                     
                        Peter Van den Bossche
                     
                  Az elnökök aljegyzéke:
            
                        1.
                     
                     
                        James Bacchus
                     
                  
                        2.
                     
                     
                        Christian Häberli
                     
                  
                        3.
                     
                     
                        Daniel Moulis
                     
                  
                        4.
                     
                     
                        David Unterhalter
                     
                  
                        5.
                     
                     
                        Seung Wha Chang